CELEX: 32021D2277
Language: da
Date: 2021-11-11 00:00:00
Title: Rådets afgørelse (EU) 2021/2277 af 11. november 2021 om undertegnelse på Den Europæiske Unions vegne og midlertidig anvendelse af protokollen om gennemførelse af partnerskabsaftalen om bæredygtigt fiskeri mellem Den Europæiske Union og Cookøernes regering

28.12.2021   
               
               
                  DA
               
               
                  Den Europæiske Unions Tidende
               
               
                  L 463/1
               
            
         RÅDETS AFGØRELSE (EU) 2021/2277
         af 11. november 2021
         om undertegnelse på Den Europæiske Unions vegne og midlertidig anvendelse af protokollen om gennemførelse af partnerskabsaftalen om bæredygtigt fiskeri mellem Den Europæiske Union og Cookøernes regering
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 43 sammenholdt med artikel 218, stk. 5,
         under henvisning til forslag fra Europa-Kommissionen, og
         ud fra følgende betragtninger:
         
                     (1)
                  
                  
                     Partnerskabsaftalen om bæredygtigt fiskeri mellem Den Europæiske Union og Cookøernes regering (1) (»aftalen«) blev indgået ved Rådets afgørelse (EU) 2017/418 (2) og trådte i kraft den 10. maj 2017. Aftalen og protokollen om dens gennemførelse (»den nuværende protokol«) har fundet midlertidig anvendelse fra den 14. oktober 2016 (3).
                  
               
                     (2)
                  
                  
                     Den 7. juli 2020 bemyndigede Rådet Kommissionen til at indlede forhandlinger med Cookøernes regering om indgåelse af en ny protokol om gennemførelse af aftalen (»protokollen«).
                  
               
                     (3)
                  
                  
                     Eftersom forhandlinger stadig pågik, blev den nuværende protokol forlænget med et år (4) og udløber den 13. november 2021.
                  
               
                     (4)
                  
                  
                     Disse forhandlinger blev afsluttet, og protokollen blev paraferet den 28. juli 2021.
                  
               
                     (5)
                  
                  
                     Målet for protokollen er at give Unionen og Cookøernes regering mulighed for at fortsætte samarbejdet om at fremme en bæredygtig fiskeripolitik og en ansvarlig udnyttelse af fiskeressourcerne i Cookøernes fiskerifarvande i overensstemmelse med det i EU-retten anerkendte mål om bevarelse af havets biologiske ressourcer samt at gøre det muligt for EU-fartøjer at fiske i disse farvande.
                  
               
                     (6)
                  
                  
                     Den nye protokol bør træde i kraft hurtigst muligt i betragtning af den økonomiske betydning, der er knyttet til Unionens fiskeri i Cookøernes fiskeriområde, og behovet for at undgå at afbryde disse aktiviteter ved udløbet af den nuværende protokol.
                  
               
                     (7)
                  
                  
                     Protokollen bør derfor undertegnes og anvendes midlertidigt fra datoen for dens undertegnelse indtil afslutningen af de procedurer, som er nødvendige for dens ikrafttræden.
                  
               
                     (8)
                  
                  
                     Den Europæiske Tilsynsførende for Databeskyttelse er blevet hørt i overensstemmelse med artikel 42 i Europa-Parlamentets og Rådets forordning (EU) 2018/1725 (5) og afgav en udtalelse den 3. november 2021 —
                  
               VEDTAGET DENNE AFGØRELSE:
         
            Artikel 1
            Der gives herved bemyndigelse til undertegnelse på Unionens vegne af protokollen om gennemførelse af partnerskabsaftalen om bæredygtigt fiskeri mellem Den Europæiske Union og Cookøernes regering (»protokollen«) med forbehold af indgåelse af protokollen (6).
         
         
            Artikel 2
            Formanden for Rådet bemyndiges herved til at udpege den eller de personer, der er beføjet til at undertegne protokollen på Unionens vegne.
         
         
            Artikel 3
            Protokollen anvendes midlertidigt fra datoen for dens undertegnelse (7), indtil afslutningen af de procedurer, som er nødvendige for dens ikrafttræden.
         
         
            Artikel 4
            Denne afgørelse træder i kraft på dagen for vedtagelsen.
         
         
            Udfærdiget i Bruxelles, den 11. november 2021.
            
               
                  På Rådets vegne
               
               Z. POČIVALŠEK
               
                  Formand
               
            
         
         
            (1)  EUT L 131 af 20.5.2016, s. 3.
         
            (2)  Rådets afgørelse (EU) 2017/418 af 28. februar 2017 om indgåelse på Den Europæiske Unions vegne af partnerskabsaftalen om bæredygtigt fiskeri mellem Den Europæiske Union og Cookøernes regering og den tilhørende gennemførelsesprotokol (EUT L 64 af 10.3.2017, s. 1).
         
            (3)  EUT L 289 af 25.10.2016, s. 1.
         
            (4)  EUT L 395 af 25.11.2020, s. 1.
         
            (5)  Europa-Parlamentets og Rådets forordning (EU) 2018/1725 af 23. oktober 2018 om beskyttelse af fysiske personer i forbindelse med behandling af personoplysninger i Unionens institutioner, organer, kontorer og agenturer og om fri udveksling af sådanne oplysninger og om ophævelse af forordning (EF) nr. 45/2001 og afgørelse nr. 1247/2002/EF (EUT L 295 af 21.11.2018, s. 39).
         
            (6)  Se side 3 i denne EUT.
         
            (7)  Den dato, fra hvilken protokollen anvendes midlertidigt, offentliggøres i Den Europæiske Unions Tidende på foranledning af Generalsekretariatet for Rådet.